
Министерство на околната среда и водите


Регионална инспекция по околната среда и водите - Монтана

Д О К Л А Д
от контролна проверка по прилагане на екологичното законодателство

Обект: Кланичен пункт към ферма за месодайни овце, с. Горно Озирово с оператор „Алпико Агро ГО” ЕООД, с. Горно Озирово, общ. Вършец
Дата на извършване на проверката: 18.09.2017 г.

Място на извършване на проверката: с. Горно Озирово, общ. Вършец
Проверени компоненти и фактори на околната среда:

· Води
· ОВОС
· Биоразнообразие
Цели на проверката:
Извършване на извънредна комплексна проверка по фактори и компоненти на околната среда за изпълнение изискванията на:

· Закон за управление на водите;
· Закон за опазване на околната среда;

Извършени дейности:
С писмо на РИОСВ – Монтана, операторът е уведомен за датата на проверката, към което е приложена Заповед № РД-282/13.09.2017 г. на директора на РИОСВ – Монтана за извършване на комплексна проверка на място на обект: Кланичен пункт към ферма за месодайни овце, с. Горно Озирово с оператор  „Алпико Агро ГО” ЕООД, с. Горно Озирово, общ. Вършец
На 18.09.2017 г. на основание чл. 148, ал. 3 от Закона за опазване на околната среда и във връзка с изпълнението на плана за контролната дейност на РИОСВ – Монтана за 2017 г. и Заповед № РД-282/13.09.2017 г. на директора на РИОСВ – Монтана се извърши проверка на обекта и беше съставен Констативен протокол № КПКД-87/18.09.2017 г. 
Проверени са:
· Ферма за месодайни овце
· Документи и данни, свързани със законовите и подзаконови нормативни актове по околна среда

Констативна част:
За изграждане на кланичен пункт към ферма за месодайни овце в с. Горно Озирово, общ. Вършец с възложител „Алпико Агро ГО” ЕООД, с. Горно Озирово е издадено Решение №МО 34-ПР/2015 г. на Директора на РИОСВ – Монтана. Решението е послуцило за последващо одобряване на инвестиционното предложение по реда на Закона за устройствона територията. От главния архитект на Община Вършец е издадено Разрешение от 2016 г. за строеж на кланичен пункт към съществуващ овчарник.
При извършената проверка на място на обекта се констатира, че в стопанска постройка, част от бивш стопански двор, се отглеждат около 100 броя овце. Същите в момента на проверка са изведени на паша. Почистването на помещението се извършва по сух способ, като оборската тор се депонира на  обособена за целта бетонирана площадка. След узряване ѝ се използва за наторяване на земеделски земи.

В имота не е изграден и не се предвижда да започне изграждането на кланичния пункт, поради прекратяване договора за финансиране между Държавен фонд „Земеделие” и „Алпико Агро ГО” ЕООД.

От извършената проверка не са дадени предписания.

